Santiago López presenta el llibre ‘Vinculació entre Burjassot i l’Ermita de Sant Roc’
2025-07-24

El dimecres 12 de juny, l’Ermita de Sant Roc de Burjassot acollirà la presentació d’una nova publicació literària que arriba de la mà de l’historiador burjassoter Santiago López García.

La presentació del llibre Vinculació entre Burjassot i l’ermita de Sant Roc (des del principi, fins a l’última època del règim senyorial) tindrà lloc en l’Ermita, a les 19.00 hores, gràcies a la col·laboració de l’Associació Amics de Sant Roc.

La publicació, tal com l’autor ha assenyalat, s’ha confeccionat sobre la base de la documentació de diversos arxius, biblioteques i hemeroteques, “es tracta d’un estudi sobre la vinculació consuetudinària jurisdiccional de Burjassot amb la seua ermita fins a la meitat del segle XIX. El llibre l’he dissenyat de tal manera que resulta còmode de llegir, amb abundants imatges i amb la informació complementària detallada”, en paraules de López.

L’entrada és lliure fins a completar aforament.